Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Una introducció visual a l'escriptori, a la barra superior, i a la vista general d'Activitats.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020
Miquel-Àngel Burgos i Fradeja
miquel.angel.burgos@gmail.com 2020

# Resum visual del GNOME

El GNOME 3 té una interfície d'usuari completament reimaginada, dissenyada per a mantenir-se fora de la vostra línia de treball, minimitzar les distraccions, i ajudar-vos a fer les coses. Quan inicieu la sessió per primer cop, veureu un escriptori buit a la barra superior.

Barra superior del GNOME Shell

Barra superior del GNOME Shell

La barra superior proporciona accés a les vostres finestres i aplicacions, el vostre calendari i cites, i propietats del sistema com el so, la xarxa, i l'energia. Al menú d'estat de la barra superior, podeu canviar el volum o la brillantor de la pantalla, editar els detalls de la connexió Wi-Fi, comproveu l'estat de la vostra bateria, tanqueu la sessió o canvieu d'usuaris i apagueu l'ordinador.

# Vista general d'Activitats

Botó d'activitats i quadre d'aplicacions

Per a accedir a les finestres i aplicacions, feu clic al botó Activitats, o simplement moveu el punter del ratolí a la cantonada calenta superior esquerra. També podeu prémer la tecla Súper del vostre teclat. Podeu veure les finestres i les aplicacions a la vista general. També podeu començar a teclejar per a cercar les vostres aplicacions, fitxers, carpetes i la web.

Per a accedir a les finestres i a les aplicacions feu clic al botó de la part inferior esquerra de la pantalla a la llista de finestres. També podeu prémer la tecla Súper per a veure un resum amb miniatures en viu de totes les finestres de l'espai de treball actual.

A l'esquerra de la vista general, trobareu el tauler. El tauler mostra les aplicacions favorites i les que més s'executen. Feu clic a qualsevol icona del tauler per a obrir l'aplicació; si l'aplicació ja s'està executant, es ressaltarà. En fer clic a la icona apareix la finestra més recentment utilitzada. També podeu arrossegar la icona a la vista general o cap a qualsevol espai de treball a la dreta.

Fent clic amb el botó dret a la icona que mostra un menú us permet triar qualsevol finestra d'una aplicació en execució, o obrir-ne una de nova. També podeu fer clic a la icona mentre manteniu premuda la tecla Ctrl per a obrir una nova finestra.

Quan entreu a la vista general, inicialment estareu a la vista general de finestres. Això us mostra les miniatures de totes les finestres de l'espai de treball actual.

Feu clic al botó de graella situat a la part inferior del tauler per a mostrar la descripció general de les aplicacions. Això us mostra totes les aplicacions instal·lades a l'ordinador. Feu clic a qualsevol aplicació per a executar-la, o arrossegueu una aplicació a la vista general o en una miniatura de l'espai de treball. També podeu arrossegar una aplicació al tauler per a fer-la favorita. Les vostres aplicacions favorites romanen al tauler, fins i tot quan no s'estan executant, de manera que podeu accedir-hi ràpidament.

Apreneu sobre com iniciar aplicacions.

Apreneu més sobre aplicacions i espais de treball.

# Menú d'aplicacions

Menú d'aplicacions de Terminal

El menú d'aplicació, situat al costat del botó Activitats, mostra el nom de l'aplicació activa al costat de la icona i proporciona accés ràpid a finestres i detalls de l'aplicació, així com un element de sortida.

Menú d'aplicacions de Terminal

El menú d'aplicació, situat al costat dels menús Applications i Llocs, mostren el nom de l'aplicació activa al costat de la seva icona i proporcionen accés ràpid a les preferències de l'aplicació o ajuda. Els elements que hi ha disponibles al menú de l'aplicació varien segons l'aplicació.

# Rellotge, calendari i cites

Rellotge, calendari, cites i notificacions

Rellotge, calendari i cites

Feu clic al rellotge a la barra superior per a veure la data actual, un calendari mensual, una llista de les properes cites i notificacions noves. També podeu obrir el calendari prement Súper M. Podeu accedir a la configuració de data i hora i obrir l'aplicació de calendari directament des del menú.

Obteniu més informació sobre el calendari i les cites.

Obteniu més informació sobre les notificacions i la llista de notificacions.

# Menú del sistema

Menú d'usuari

Menú d'usuari

Feu clic al menú del sistema a l'extrem superior dret per a gestionar la configuració del sistema i l'ordinador.

Quan deixeu l'ordinador, podeu bloquejar la pantalla per a evitar que altres persones l'utilitzin. També podeu canviar ràpidament d'usuari sense tancar la sessió completament per a donar accés a algú a l'ordinador, o podeu suspendre o apagar l'ordinador des del menú. Si teniu una pantalla que admet la rotació vertical o horitzontal, podeu girar la pantalla ràpidament des del menú del sistema. Si la pantalla no suporta la rotació, no es mostrarà el botó.

Obteniu més informació sobre com canviar d'usuari, tancar sessió i apagar l'equip.

# Pantalla de bloqueig

Quan bloquegeu la pantalla, o es bloqueja automàticament, es mostrarà la pantalla de bloqueig. A més de protegir el vostre escriptori mentre esteu fora, la pantalla de bloqueig mostra la data i l'hora. També mostra informació sobre l'estat de la vostra bateria i xarxa.

Obteniu més informació sobre la pantalla de bloqueig.

# Llista de finestres

GNOME té un enfocament diferent per a canviar finestres que una llista de finestres permanentment visible com en altres entorns d'escriptori. Això us permet centrar-vos en la tasca que esteu desenvolupant sense distraccions.

Obteniu més informació sobre com canviar de finestres.

Llista de finestres

La llista de finestres que hi ha a la part inferior de la pantalla proporciona accés a totes les finestres i a les aplicacions obertes, i us permet minimitzar i restaurar-les ràpidament.

A la part dreta de la llista de finestres, GNOME mostra els quatre espais de treball. Per a canviar a un espai de treball diferent seleccioneu l'espai de treball que voleu utilitzar.