Shaun McCance
shaunm@gnome.org 2012
Julita Inca
yrazes@gmail.com
Michael Hill
mdhillca@gmail.com
Juanjo Marín
juanj.marin@juntadeandalucia.es
Ekaterina Gerasimova
kittykat3756@gmail.com 2013
Billentyűzetkiosztások hozzáadása és váltás köztük.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Alternatív billentyűzetkiosztások használata

A különböző nyelvekhez több száz billentyűzetkiosztás készült. Még egyetlen nyelv esetén is több kiosztás van, például angol nyelvhez a Dvorak kiosztás. Billentyűzetének viselkedése megváltoztatható, a billentyűkre nyomtatott betűktől és szimbólumoktól függetlenül átállítható másik kiosztás használatára. Ez több nyelv használata közti gyakori váltás esetén hasznos.

Nyissa meg a Tevékenységek áttekintést, és kezdje el begépelni a Beállítások szót

Válassza a Beállítások lehetőséget.

Kattintson a Terület és nyelv elemre az oldalsávon a panel megnyitásához.

Nyomja meg a + gombot a Bemeneti források szakaszban, válassza ki a kiosztáshoz tartozó nyelvet, és nyomja meg a Hozzáadás gombot.

Ha a rendszeren több felhasználói fiók is van, akkor a Terület és nyelv panelből egy külön példány is elérhető a bejelentkezési képernyőhöz. Kattintson a jobb felső Bejelentkezési képernyő gombra a két példány közti váltáshoz.

Egyes ritkábban használt billentyűzet-kiosztás változatok nem érhetők el alapesetben a + gombra kattintáskor. Ezen beviteli források elérhetővé tételéhez nyisson meg egy terminálablakot a Ctrl Alt T kombináció megnyomásával, és futtassa ezt a parancsot:

gsettings set org.gnome.desktop.input-sources show-all-sources true

Bármely kiosztás képét megjelenítheti. Válassza ki a Bemeneti források listából a kiosztást, majd nyomja meg az előnézet gombot.

Bizonyos nyelvek további beállítási lehetőségeket is kínálnak. Ezeket a nyelveket a mellettük lévő előnézet ikonról ismerheti fel. Ezen extra paraméterek eléréséhez válassza ki a nyelvet a Bemeneti források listájából, és nyomja meg a megjelenő beállítások gombot.

Több kiosztás használatakor eldöntheti, hogy minden ablak ugyanazt a kiosztást használja-e, vagy minden ablak más-más kiosztást. Az eltérő kiosztás használata akkor lehet hasznos, ha például egy szövegszerkesztő ablakban másik nyelven ír egy cikket. Az egyes ablakokhoz kiválasztott kiosztás ilyenkor megmarad az ablakok közti váltáskor. Nyomja meg a Beállítások gombot a további kiosztások kezelésének kiválasztásához.

A felső soron megjelenik az aktuális kiosztás rövid azonosítója, például en a szabványos angol, hu a szabványos magyar kiosztáshoz. Kattintson a kiosztásjelzőre, és válassza ki a használni kívánt kiosztást a menüből. Ha a kijelölt nyelvhez tartoznak extra beállítások, akkor azok az elérhető kiosztások listája alatt jelennek meg. Referenciaként megnyithatja a jelenlegi billentyűzetkiosztás képét is.

Másik kiosztásra váltani a Bemeneti forrás gyorsbillentyűkkel lehet. Ezek a gyorsbillentyűk megnyitják a Bemenetiforrás-választót, amelyben előre és hátra lépkedhet. Alapesetben a következő bemeneti forrásra a Super Szóköz, az előzőre a Shift Super Szóköz kombinációval válthat. Ezeket a gyorsbillentyűket a Billentyűzet beállításai között módosíthatja.