Гномов пројекат документације
gnome-doc-list@gnome.org
Мајкл Хил
mdhillca@gmail.com
Проверите да звук није утишан, да су каблови исправно прикључени, и да је звучна картица откривена.

# Не чујем никакав звук на рачунару

Ако не можете да чујете никакав звук на рачунару, на пример када покушавате да пустите музику, пробајте ове кораке за решавање проблема.

# Уверите се да звук није утишан

Отворите изборник система и уверите се да звук није утишан или потпуно искључен.

Неки преносни рачунари имају прекидаче или тастере на тастатурама — покушајте да притиснете тај тастер да видите да ли ће се звук појачати.

Треба такође да проверите да нисте утишали програм који користите за пуштање звука (на пример, програм за музику или филмове). Програм може да има дугме за утишавање или јачину звука на главном прозору, и зато проверите и то.

Такође, можете да проверите језичак програма у графичком сучељу звука:

Отворите преглед Активности и почните да куцате Звук.

Кликните на Звук да отворите панел.

У језичку Нивои јачине звука, проверите да ли је програм утишан.

# Проверите да ли су звучници упаљени и исправно прикључени

Ако ваш рачунар има спољне звучнике, уверите се да су упаљени и да је јачина звука појачана. Уверите се да је кабал звучника безбедно прикључен у „излазну“ прикључницу звука на вашем рачунару. Ова прикључница је обично светло-зелене боје.

Неке звучне картице могу да промене утичницу коју користе за излаз (на звучнике) и улаз (из микрофона, на пример). Излазна утичница може бити другачија када ради под Линуксом, Виндоузом или Мек ОС-ом. Покушајте да повежете кабал звучника на другу звучну утичницу на рачунару.

Последња ствар за проверу је да ли је аудио кабал безбедно прикључен на полеђину звучника. Такође, неки звучници имају више од једног улаза.

# Проверите да ли је изабран одговарајући звучни уређај

Неки рачунари имају инсталираних више „звучних уређаја“. Неки од њих имају могућност отпуштања звука а неки не, тако да требате да проверите да ли сте изабрали онај прави. Ово може да обухвати неке пробе-и-грешке за избор оне праве.

Отворите преглед Активности и почните да куцате Звук.

Кликните на Звук да отворите панел.

У језичку Излаз, измените подешавања профила изабраног уређаја и пустите звук да видите да ли ће радити. Можда ћете морати да испробате сваки профил са списка.

Ако ово не ради, можете да покушате да урадите исто за сваки други уређај који се налази на списку.

# Проверите да ли је звучна картица исправно откривена

Можда ваша звучна картица није исправно откривена вероватно зато што управљачки програми за картицу нису инсталирани. Мораћете ручно да инсталирате управљачке програме за картицу. Како ћете то урадити зависи од картице коју имате.

Покрените наредбу lspci у терминалу да сазнате коју звучну картицу имате:

Идите на преглед Активности и отворите терминал.

Покрените lspci као администратор; или укуцајте sudo lspci а затим вашу лозинку, или само su, затим упишите администраторску лозинку, а након тога укуцајте lspci.

Проверите да ли на списку постоји управљач звука или звучни уређај: у том случају требало би да видите произвођача број модела. Такође, lspci -v приказује списак са опширнијим подацима.

Можете бити у могућности да пронађете и инсталирате управљачке програме за вашу картицу. Боље је да питате на форумима подршке (или негде другде) ваше дистрибуције Линукса за упутства.

Ако не можете да набавите управљачке програме за вашу звучну картицу, можда ћете желети да купите нову. Можете да набавите звучне картице које могу бити инсталиране унутар рачунара и спољне УСБ звучне картице.